Rijeka, 13. studenog 2020.g.

**NAJAVA DOGAĐANJA**

**ŠETNJA KOJA SPAJA PROŠLOST I SADAŠNJOST U SUSJEDSTVU JELENJE EPK**

**U subotu, 14. studenog 2020.g. u susjedstvu Jelenje, jednom od 27 susjedstava Europske prijestolnice kulture, od 10.00 do 13.00 sati održat će se šetnja od obrambene linije** [**Claustre Alpium Iuliarum na Jelenju**](https://www.google.com/maps/place/Jelenje+-+rimski+zid+-+Claustra+Alpium+Iuliarum/@45.3926158,14.4500495,17z/data=!4m5!3m4!1s0x4764a3291d420955:0x5fd8f7b13d66fe0c!8m2!3d45.3926158!4d14.4522382) **do Frankopanskog kaštela na gradu Grobniku, s Konjičkim klubom Vodičajna i arheologinjom Anom Golja.**

Radi se o **označenoj planinarsko-pješačkoj nezahtjevnoj stazi, za čije je prelaženje potrebno oko dva i pol sata hoda**. Preporučuju se **planinarske cipele te dovoljna zaliha vode ili čaja**.   
**Izlet je besplatan**, a uključuje vođenu pješačku turu **u vodstvu arheologinje Ane Golja**.  
**Sudjelovanje u vođenoj šetnji potrebno je najaviti na**[**info@visitjelenje.hr**](mailto:info@visitjelenje.hr) ili broj TZ Jelenje **091 40 60 900** ili Ani Golja na **091 88 55 259.**

**Događanje je organizirano uz poštivanje svih važećih mjera za sprječavanje zaraze bolešću COVID-19. Svi se sudionici pozivaju na pojačanu osobnu higijenu, fizičku udaljenost te ispravno nošenje zaštitnih maski za lice. Ne preporučuje se dolazak osobama starije životne dobi ili oboljelima od kroničnih bolesti.**

**Claustra Alpium Iuliarum** je kasnoantički unutarnji obrambeni sustav koji je štitio od prodora barbara u središte Rimskog imperija te na Jelenju zatvara Grobničko polje i ceste koje su od Rijeke vodile prema Sloveniji i Italiji. Šetnja Kreće od linije zida s kulom iznad Jelenja gdje će okupljeni saznati više o ovom obrambenom sistemu, preko doline do Frankopanskog kaštela na gradu Grobniku.

Pogled sa kaštela uz pomoć arheostereoskopa omogućit će 3D pogled na Grobničko polje i cijelu liniju obrambenog zida iznad Grobničkog polja, kakav je nekad izgledao u rimsko doba.

A prije 1700 godina na svojim su leđima rimske vojnike i 30 do 50 kg njihove opreme nosili – konji. To jedino prijevozno sredstvo i danas kaska istim putevima, ali s puno ljepšim zadacima i svrhom. Konjički Klub Vodičajna od 1994. godine promiče, razvija i unapređuje konjaništvo kao sport i rekreaciju, sa osobitim naglaskom na terapijsko jahanje.

Unaprijed zahvaljujem na objavi najave.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42